Never Say Die!

Never Say Die! είναι ο τίτλος του όγδοου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε το Σεπτέμβριο του 1978 μέσω της δισκογραφικής εταιρείας "Vertigo" στην Ευρώπη και της Warner Bros. στην Αμερική.

 Τον Οκτώβριο του 1977, ο τραγουδιστής Όζι Όσμπορν αποχώρησε από τους Black Sabbath λόγω προσωπικών προβλημάτων και αντικαταστάθηκε από τον Ντέιβ Γουόκερ των Savoy Brown. Ο Όσμπορν επέστρεψε στο συγκρότημα τρεις μήνες αργότερα, ενώ ο Γουόκερ πραγματοποίησε μόνο μία εμφάνιση με τους Black Sabbath στις 8 Ιανουαρίου 1978 για την εκπομπή "Look Hear" του τηλεοπτικού δικτύου "BBC", όπου έπαιξαν το τραγούδι "Junior's Eyes". Το συγκεκριμένο κομμάτι ξαναγράφτηκε μετά την επιστροφή του Όσμπορν ο οποίος αρνούνταν να ηχογραφήσει κάποιο κομμάτι που είχαν γράψει με τον Γουόκερ. Το νέο άλμπουμ ηχογραφήθηκε στα "Sounds Interchange Studios" του Τορόντο στον Καναδά από τον Ιανουάριο μέχρι το Μάιο του 1978. Η επιλογή της τοποθεσίας έγινε για να αποφύγουν την υψηλή φορολόγηση οποία υπήρχε στη Μεγάλη Βρετανία, αλλά αντιμετώπισαν προβλήματα με τον ήχο, κάνοντας αλλαγές στο στούντιο για να πετύχουν τον οποίο ήθελαν. Αποτέλεσμα ήταν η καθυστέρηση της ολοκλήρωσης του άλμπουμ, στου οποίου το τελευταίο τραγούδι, "Swinging The Chain", τα φωνητικά έχει αναλάβει ο ντράμερ Μπιλ Γουόρντ. Το εξώφυλλο σχεδιάστηκε για άλλη μια φορά από την εταιρεία "Hipgnosis" και δείχνει πιλότους της πολεμικής αεροπορίας της Μεγάλης Βρετανίας με μάσκες, μπροστά σε ένα αεροσκάφος και κάτω από ένα συννεφιασμένο ουρανό. Το "Never Say Die" ανέβηκε στο # 12 στη Μεγάλη Βρετανία, αλλά δεν κατάφερε να μπει στο Top-50 του Billboard των Ηνωμένων Πολιτειών. Τελικά, έγινε χρυσό στις 7 Νοεμβρίου του 1997. Ο δίσκος συνοδευόταν από το σινγκλ του ομώνυμου τραγουδιού και το "Hard Road", τα οποία ανέβηκαν στο βρετανικό Top-40, όντας τα πρώτα σινγκλ του συγκροτήματος τα οποία μπήκαν στα τσαρτ μετά το "Paranoid" του 1970. Η περιοδεία για την προώθηση του δίσκου ονομάστηκε "10th Anniversary Tour" λόγω του ότι το συγκρότημα έκλεινε δέκα χρόνια παρουσίας από τη δημιουργία του. Από το νέο άλμπουμ συμπεριλήφθηκαν στο set list τους τα "Never Say Die" και "Shock Wave", ενώ τις εμφανίσεις των Black Sabbath άνοιγαν οι Van Halen, οι οποίοι είχαν μόλις κυκλοφορήσει τον πρώτο τους δίσκο. Η πρώτη εμφάνιση της περιοδείας έγινε στις 16 Μαΐου 1978 στο Σέφιλντ της Μεγάλης Βρετανίας, ενώ το βρετανικό κομμάτι της περιοδείας διήρκεσε για 28 συναυλίες, με τους Black Sabbath να εμφανίζονται δύο φορές στην εκπομπή "Top of the Pops" του "BBC". Η περιοδεία συνεχίστηκε τον Αύγουστο στις Ηνωμένες Πολιτείες για 31 συναυλίες μέχρι τα τέλη Σεπτεμβρίου, ενώ τον Οκτώβριο συνέχισαν με δέκα ακόμη ευρωπαϊκές εμφανίσεις. Τους δύο τελευταίους μήνες του 1978, οι Black Sabbath πραγματοποίησαν την τελευταία τους περιοδεία, με τον Όζι Όσμπορν στο μικρόφωνο μέχρι το 1997, εμφανιζόμενοι στις Ηνωμένες Πολιτείες με τους Van Halen, ενώ για τρεις συναυλίες support συγκρότημα ήταν οι Ramones. Μετά το πέρας της περιοδείας ανακοινώθηκε και επίσημα η αποχώρηση του Όσμπορν από το συγκρότημα. Το "Never Say Die" ήταν ο τελευταίος στούντιο δίσκος που ηχογράφησε μαζί τους μέχρι το "13", το 2013. 1. Never Say Die (Iommi/Butler/Ward/Osbourne) - 3:50 2. Johnny Blade (Iommi/Butler/Ward/Osbourne) - 6:28 3. Junior's Eyes (Iommi/Butler/Ward/Osbourne) - 6:42 4. A Hard Road (Iommi/Butler/Ward/Osbourne) - 6:04 5. Shock Wave (Iommi/Butler/Ward/Osbourne) - 5:15 6. Air Dance (Iommi/Butler/Ward/Osbourne) - 5:17 7. Over to You (Iommi/Butler/Ward/Osbourne) - 5:22 8. Breakout (Iommi/Butler/Ward/Osbourne) - 2:35 9. Swinging the Chain (Iommi/Butler/Ward/Osbourne) - 4:06 Never Say Die (άλμπουμ) Ηνωμένες Πολιτείες (RIAA Certification): Χρυσός Το Never Say Die ηχογραφήθηκε από τους εξής μουσικούς: Όζι Όσμπορν - φωνητικά Τόνι Αϊόμι - κιθάρα Γκίζερ Μπάτλερ - μπάσο Μπιλ Γουόρντ - τύμπανα